# Banc Central d'Hondures

El Banc Central d'Hondures, oficialment i en castellà Banco Central de Honduras és el principal banc de la república d'Hondures, i té com a tal amb la responsabilitat monetària exclusiva del país.

## Fundació

El banc va començar les seves activitats l'1 de juliol de 1950 basat en una llei nacional, i el seu establiment va permetre unificar per primera vegada sota la tutela de l'Estat hondureny, els diversos mitjans de pagament existents en aquell moment, i va nacionalitzar i va centralitzar l'autoritat monetària i de crèdit de la nació. La llei de creació del Banc va ser promulgada el 3 de febrer del mateix any i va entrar en vigor al cap de 5 mesos, amb la finalitat de permetre al seu propietari, l'advocat Roberto Ramírez, regularitzar la seva reglamentació operativa i adaptar-la als canvis. Si bé la lempira ja era de curs legal abans de la creació del Banc, només a partir de llavors la divisa va passar a estar sota la tutela i el control estatals.

## Cultura i educació

En la seva seu al bulevard de les Forces Armades, el Banc Central d'Hondures té tres espais museístics i culturals: la Biblioteca Roberto Ramírez, el Museu Numismàtic Rigoberto Borjas i la Pinacoteca Arturo H. Medrano.
La Biblioteca Roberto Ramírez va ser fundada el 1950 i s'especialitza en temes econòmics, per a consulta pública i recerques. El Museu Numismàtic Rigoberto Borjas té una col·lecció de més de 4.000 peces de la història i col·lecció de paper moneda, monedes i encunys en ús durant les diferents èpoques de la història hondurenya, des de l'època prehispànica i colonial de Nova Espanya fins a la republicana i la contemporània. La Pinacoteca Arturo H. Medrano compta amb una col·lecció de 700 pintures d'artistes hondurenys des de 1920 fins a l'era contemporània.

## Seu

El Banc Central compta amb oficines a les ciutats de Tegucigalpa, Sant Pedro Sula, La Ceiba i Choluteca.
En data 11 d'octubre de 2016 va ser inaugurat pel President d'Hondures Juan Orlando Hernández, el president del Banc Central, President del Congrés Nacional d'Hondures i president de la Cort Suprema de Justícia d'Hondures, el nou edifici seu del Banc Central d'Hondures, començat l'any 2012 a un cost de US$ 60 milions de Dòlars en el Centre Cívic Governamental de Tegucigalpa, DC. Aquest edifici té una capacitat per a 1.100 empleats i una altura de 80 metres.

## Expresidents

* Roberto Ramírez
* Alberto Galeano
* Guillermo Bueso
* Gonzalo Carías
* Ricardo Maduro Joest
* Roberto Gálvez
* Hugo Noé Pino
* Emin Barjum
* Victoria Díaz de Asfura
* María Elena Mondragón
* Gabriela Núñez
* Edwin Araque Bonilla
* Sandra Regina de Midence
* Marlón Tábora Muñóz
* Manuel de Jesús Bautista Flores

## Vegeu també

* Economia d'Hondures
* Lempira (moneda)

## Referències

* ↑ Biblioteca BCH
* ↑ «Pinacoteca BCH». Arxivat de l'original el 2016-10-26. [Consulta: 5 abril 2022].
* ↑ «Còpia arxivada». Arxivat de l'original el 2016-04-22. [Consulta: 5 abril 2022].
* ↑ «Banco Central de Honduras inaugura su nuevo edificio». La Tribuna, 12-10-2016 [Consulta: 26 octubre 2016]. «Còpia arxivada». Arxivat de l'original el 2016-10-26. [Consulta: 5 abril 2022].

## Enllaços externs

* Lloc oficial del Banc Central d'Hondures Arxivat 2017-06-24 a Wayback Machine.